Diari Oficial de la Generalitat Valenciana


Sumari del DOGV 1953, del 29-01-1993 (1993/826999)

RESOLUCIÓ de 30 de desembre de 1992, de la Conselleria de Treball i Afers Socials, per la que es classifica la Fundació Internacional de Suport al Desenvolupament Local i Social (FIADELSO).
---------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1953

Data del DOGV
:   29-01-1993

Secció del DOGV
:   ALTRES DISPOSICIONS

Número del document
:   1993/826999


Data del document
:   30-12-1992

Organisme emissor
:   Conselleria de Treball i Afers Socials

Tipus de document
:   Resolució

Resolució de 30 de desembre de 1992, de la Conselleria de Treball i Afers Socials, per la qua es classifica la Fundació Internacional de Suport al Desplegament Local i Social (FIADELSO).  
Vist l?expedient de classificació i inscripció de la Fundació Internacional de Suport al Desenvolupament Local i Social (FIADELSO),instituïda a València, amb la seu social al Camí Reial núm. 61, de Sagunt.  
Vist que la referida fundació ha sol·licitat la seua classificació com a benèfico- social, i ha adjuntat a la seua petició una copia de l'escriptura de constitució, i els estatuts i la resta de documentació on consten els seus fins, la composició del patronat i el capital fundacional. Vist que els fins de la fundació són benèfico- assistencials i culturals, ja que a l'article 6è dels estatuts la fundació té com a objecte:  
Primer  
La sensibilització dels ciutadans sobre els problemes que afecten els països en desenvolupament en el marc de la independència mundial.  
Segon  
El suport als països en desenvolupament mitjançant el disseny, l'execució de programes considerats prioritaris.  
Tercer  
L'elaboració d'estudis i informes en matèria de cooperació al desenvolupament, en les seues dimensions sociològiques, econòmiques, polítiques i privades, en iniciatives de desenvolupament i cooperació.  
Quart  
L'assistència tècnica i l'assessorament a institucions i empreses públiques i privades en iniciatives de desenvolupament i cooperació.  
Cinquè  
Contribuir a la formació d'especialistes i tècnics en cooperació al desenvolupament. Aquesta tasca podrà adoptar la forma de cursos o seminaris, i la seua activitat podrà ser duta a cap mitjançant concerts o convenis amb altres institucions.  
Vist que el capital inicial de la fundació està constituït per la quantitat de dos milions disset mil sis-centes quaranta-una pessetes (2.017.641 PTA), aportades pels seus fundadors.  
Vist que el patronat de la fundació queda integrat, en l'actualitat, per les següents persones que han acceptat els seus càrrecs:  
President: Sr. Pedro Antonio Martín Pérez.  
Vice-president: Sr. Rafael García Maties.  
Vocal: Sr. Julio Cisnero Solorzano.  
Vocal: Sr. José Luis Vera Llorens.  
Vocal: Sr. José Luis Abalos Meco.  
Secretari: Sr. Abraham Rubio Quiroga,  
que no queden rellevats de l?obligació de presentar pressupostos i de retre comptes davant el protectorat.  
Vist que sotmès l?expedient al tràmit d'audiència, i havent estat publicats edictes en els periòdics Levante i Las Provincias, de València, Diari Oficial de la Generalitat Valenciana núm. 1926, de data 17 de desembre de 1992, i al tauler d'anuncis de l'Ajuntament de València, no s'hi ha presentat cap al·legació.  
Atès que aquesta Secretaria General de la Conselleria de Treball i Afers Socials és competent per resoldre aquest expedient de classificació en tant que exerceix el protectorat de fundacions, i això d'acord amb el Reial Decret 303/85, de 23 de gener, de la Presidència del Govern, amb el qual es transfereixen les competències en matèria de fundacions benèfico- assistencials i laborals a la Comunitat Valenciana, i la disposició addicional cinquena del Decret 18/92, de 3 de febrer, del Govern Valencià, amb el qual s'aprova el Reglament Orgànic i Funcional de la Conselleria de Treball i Afers Socials.  
Atès que en virtut de l'article 7.1 de la Instrucció de Beneficència de 14 de març de 1899, es confereix al protectorat la facultat per procedir a la classificació dels establiments de beneficència.  
Atès que l'expedient ha estat promogut per part legitimada, que han estat aportats els documents exigits i que han estat seguits els tràmits establerts, tot això conformement amb els articles 54 a 57 de la Instrucció de Beneficència.  
Atès que la fundació reuneix les característiques exigides per l'article 58 de l'esmentada instrucció per a la seua classificació com a benèfico- particular de caràcter assistencial i també els exigits per l'article 1 del Decret 2930/72, de 21 de juliol, com a cultural privada.  
Vist l'informe emès per la Conselleria de Cultura, Educació i Ciència, en data 16 de desembre de 1992.  
Vistos els preceptes citats i els altres pertinents de general aplicació, resolc:  
Primer  
Classificar la Fundació Internacional de Suport al Desenvolupament Local i Social (FIADELSO), instituïda a València, amb seu social al c/ Camí Reial num. 61 de Sagunt, com a benéfico- particular de caràcter assistencial i cultural privada.  
Segon  
Ordenar la seua inscripció en el Registre de Fundacions benèfico- assistencials existent en la Conselleria de Treball i Afers Socials.  
Tercer  
Aprovar els estatuts de la fundació.  
Quart  
Donar trasllat d'aquesta resolució a la Conselleria de Cultura, Educació i Ciència per a la seua inscripció en el Registre de Fundacions Culturals Privades.  
Que es notifique aquesta resolució, que no exhaureix la via administrativa, amb l'advertència que contra ella es podrà interposar recurs d'alçada davant el Conseller de Treball i Afers Socials, en el termini de quinze dies comptadors a partir de l'endemà de la notificació d'aquesta resolució.  
València, 30 de desembre de 1992.- El Secretari General: Daniel Pastor Javaloyes.